CELEX: 32014R0359
Language: hr
Date: 2014-04-09 00:00:00
Title: Provedbena uredba komisije (EU) br. 359/2014 оd 9. travnja 2014. o izmjeni Priloga V. Uredbi (EZ) br. 136/2004 u pogledu popisa zemalja iz njezina članka 9.  Tekst značajan za EGP

10.4.2014   
            
            
               HR
            
            
               Službeni list Europske unije
            
            
               L 107/10
            
         PROVEDBENA UREDBA KOMISIJE (EU) br. 359/2014
   оd 9. travnja 2014.
   o izmjeni Priloga V. Uredbi (EZ) br. 136/2004 u pogledu popisa zemalja iz njezina članka 9.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (1), a posebno njezin članak 19. stavak 1.,
   budući da:
   
               (1)
            
            
               Direktivom Vijeća 97/78/EZ utvrđena su načela organizacije veterinarskih pregleda proizvoda koji ulaze u Uniju iz trećih zemalja.
            
         
               (2)
            
            
               Člankom 19. stavkom 1. te Direktive utvrđeno je da će Komisija sastaviti popis biljnih proizvoda koji podliježu veterinarskim pregledima na graničnim postajama i popis trećih zemalja koje mogu dobiti odobrenje za izvoz tih biljnih proizvoda u Uniju.
            
         
               (3)
            
            
               U skladu s tim, u Prilogu IV. Uredbi Komisije (EZ) br. 136/2004 (2) sijeno i slama navedeni su kao biljni proizvodi podložni veterinarskim pregledima na graničnim postajama, a u Prilogu V. dijelu I. te Uredbe navedene su zemlje iz kojih su države članice ovlaštene uvoziti sijeno i slamu.
            
         
               (4)
            
            
               Uredba (EZ) br. 136/2004 donesena je prije stupanja na snagu Ugovora o pristupanju iz 2003. Prilog V. dio II. Uredbe (EZ) br. 136/2004 sadržava popis država pristupnica koji je bio mjerodavan do 30. travnja 2004. Stoga Prilog V. dio II. više nije potreban niti je potrebna podjela Priloga V. na dva dijela.
            
         
               (5)
            
            
               Radi jasnoće u Prilog V. potrebno je dodati ISO oznake zemalja.
            
         
               (6)
            
            
               Srbija je nedavno zatražila odobrenje za izvoz sijena i slame u Uniju.
            
         
               (7)
            
            
               U Uredbi Komisije (EU) br. 206/2010 (3) Srbija je navedena kao zemlja iz koje je odobreno uvoziti u Uniju pošiljke svježeg mesa goveđeg, ovčjeg i kozjeg podrijetla te svježeg mesa domaćih kopitara.
            
         
               (8)
            
            
               Iako unos u Uniju živih papkara i kopitara iz Srbije nije odobren, unos sijena i slame može biti odobren jer, s obzirom na stanje u Srbiji u pogledu zdravlja životinja, ne postoji rizik od širenja infektivnih ili zaraznih bolesti životinja unosom tih biljnih proizvoda, koji su možda bili u dodiru sa živim životinjama.
            
         
               (9)
            
            
               Uredbu (EZ) br. 136/2004 treba stoga na odgovarajući način izmijeniti.
            
         
               (10)
            
            
               Mjere predviđene u ovoj Uredbi u skladu su s mišljenjem Odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog V. Uredbi (EZ) br. 136/2004 zamjenjuje se Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. travnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 24, 30.1.1998., str. 9.
   
   
      (2)  Uredba Komisije (EZ) br. 136/2004 od 22. siječnja 2004. o postupcima za veterinarske preglede na graničnim inspekcijskim postajama Zajednice za proizvode koji se uvoze iz trećih zemalja (SL L 21, 28.1.2004., str. 11.).
   
      (3)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).
   
      PRILOG
      
         
            „PRILOG V.
            POPIS ZEMALJA IZ ČLANKA 9.
            
                        ISO oznaka
                     
                     
                        Zemlja
                     
                  
                        AU
                     
                     
                        Australija
                     
                  
                        BY
                     
                     
                        Bjelarus
                     
                  
                        CA
                     
                     
                        Kanada
                     
                  
                        CH
                     
                     
                        Švicarska
                     
                  
                        CL
                     
                     
                        Čile
                     
                  
                        GL
                     
                     
                        Grenland
                     
                  
                        IS
                     
                     
                        Island
                     
                  
                        NZ
                     
                     
                        Novi Zeland
                     
                  
                        RS
                     
                     
                        Srbija (1)
                        
                     
                  
                        US
                     
                     
                        Sjedinjene Američke Države
                     
                  
                        ZA
                     
                     
                        Južna Afrika (osim dijela kontrolnog područja za bolesti slinavke i šapa koji se nalazi u veterinarskoj regiji Sjeverni i Istočni Transvaal, u oblasti Ingwavuma veterinarskog područja Natal i u pograničnom području s Bocvanom istočno od geografske dužine 28°)
                     
                  
      
      
         (1)  Kako je navedeno u članku 135. Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane (SL L 278, 18.10.2013., str. 16.).”